Aké sú moje najočakávanejšie filmy v roku 2013? Tu je zoznam 8 na ktorých sa tento rok najviac teším. Filmy sú radené chronologicky, teda podľa toho ako budú mať svoju svetovú premiéru. Do rebríčku som nezahrnul filmy z roku 2012, ktoré ešte nemali na Slovensku premiéru ako napr. Spielbergov životopisný film Lincoln, Tarantinov western Django Unchained, akčný thriller Kathryn Bigelow s názvom Zero Dark Thirty o pátraní a následnom zabitý Usámu bin Ládina, vodcu Al-Káidy, drámu Paula Thomasa Andersona s názvom The Master, v ktorej sa po 4 ročnej hereckej odmlke predstaví Joaquin Phoenix alebo životopisný film Sachu Gervasiho s názvom Hitchcock, kde si legendárneho režiséra zahral Anthony Hopkins.
1. The Great Gatsby
Režisér Baz Luhrmann síce zatiaľ režíroval iba 4 celovečerné filmy (najvýznamnejším je muzikál Moulin Rouge z roku 2001), tak si myslím, že by mohol prekvapiť týmto filmom. Hoci pôjde už o v poradí piatu adaptáciu knihy F. Scott Fitzgerald s názvom The Great Gatsby (vydaná v roku 1925), domnievam sa, že práve táto verzia bude najlepšia. Najväčším dôvodom prečo je však tento film jedným z mojich najočakávanejších je ten, že v ňom hlavnú úlohu hrá Leonardo DiCaprio. Tento herec sa najmä vďaka spolupráci s režisérom Martinom Scorsesemu (natočili spolu 4 filmy) dokázal vypracovať na jedného z najlepších hercov súčasnosti a je to práve on resp. jeho herecké schopnosti, ktoré už neraz ukázali jeho veľký herecký talent či už ide o filmy Aviator z 2004, Revolutionary Road z roku 2008, Shutter Island z roku 2010 alebo J. Edgar z roku 2011. Mám tušenie, že za práve film The Great Gatsby by mohol DiCaprio získať svojho prvého (a dúfam že nie posledného) oscara.
2. Man of Steel
Réžia: Zack Snyder, Produckia: Christopher Nolan, Scenár: Davis S. Goyer, Hudba: Hans Zimmer. Viac si myslím, že ani netreba hovoriť resp. písať. Zack Snyder sa ukázal ako veľmi dobrý režisér, ktorý dokáže adaptovať komiksy (napr. 300 alebo Watchmen), takže predpokladám, že sa mu to úspešne podarí aj po tretí krát. Christopher Nolan dokázal úspešne vzkriesiť Batmana a zasadiť ho do reálneho sveta. Myslím, že pod jeho dohľadom sa podarí to isté spraviť aj zo Supermanom. Davis S. Goyer, ktorý spolupracoval s Nolanom na scenári k filmu Batman Begins dokázal vytvoriť nielen temnú atmosféru filmu, ale aj temného hrdinu resp. príbeh. Podľa traileru k filmu Man of Steel to vyzerá tak, že rovnaká atmosféra a príbeh sa mu podarilo vytvoriť aj tu, dúfam, že úspešne. Hans Zimmer bude mať ťažkú úlohu aby prekonal hudbu legendárneho skladateľa Johna Williamsa, ktorý zložil nezabudnuteľnú hudbu k filmu Superman (1978). Snáď sa mu Zimmer dokáže aspoň priblížiť.
3. World War Z
Post-apokalyptický akčný horor, kde ľudia vedú vojnu proti zombiám. Námet a aj trailer znie veľmi lákavo. Hoci podobných zombie hororov je v poslednej dobe veľmi veľa (napr. seriál Walking Dead alebo filmy ako napr. Resident Evil alebo Rec), napriek tomu tento film má potenciál priniesť nielen do žánru zombies ale aj do akčného hororu niečo nové. Uvidíme či to Marc Forster v pozícií režiséra a Brad Pitt ako herec, hrajúci zamestnanca OSN, ktorý je svedkom kolapsu celého sveta, zvládnu.
4. Kick-Ass 2
Kick-Ass považujem za najlepší komiksový film roku 2010 taktiež za jednu z najmilších prekvapení toho roku. Špičkový scenár Matthewa Vaughna, ktorý okrem scenára aj film režíroval bol výbornou zmesou akčnej komédie obohatenej o prvky drámy a zaslúžene si získal úspech a priazeň. Najmä "malá" Chloë Grace Moretz si určite získala mnohých ľudí. Napriek tomu, že dvojku bude režírovať takmer neznámy Jeff Wadlow, ktorý sa podieľal aj na scenári. Dúfam, že Matthew Vaughn z pozície producenta si dokáže film "postrážiť". Neočakávam, že tento film bude lepší ako jednotka. Dúfam, že sa jej aspoň vyrovná resp. prijemne prekvapí, tak ako pred tromi rokmi prvý diel.
5. The Lone Ranger
Gore Verbinski ako režisér už má skúsenosti s akčným dobrodružným westernom (Rango z roku 2011 za ktorého získal oscara), hoci vtedy išlo o animovaný film, tentoraz bude situácia takmer rovnaká, opäť pôjde o akčný dobrodružný western len s tou zmenou, že nepôjde o animovaný film. Do hlavnej úlohy bol obsadený Johnny Depp, pre ktorého bude tento film už piatou spoluprácou s režisérom Verbinskim. Pre hudobného skladateľa Hansa Zimmera bude tento film dokonca už šiestou spoluprácou s týmto režisérom. Dokáže toto trio (Verbinski, Depp a Zimmer) vytvoriť rovnako zábavný, akčný a dobrodružný film akým boli Pirates of the Caribbean? Bude prostredie divokého západu rovnako zaujímavý ako prostredie pirátov a Karibiku? Ja pevne verím že áno.
6. Elysium
Režisér Neill Blomkamp pred štyrmi rokmi dokázal, že vie natočiť zaujímavé a pútavé sci-fi akým bol District 9 z roku 2009. Jednalo sa nielen o zaujímavé spracovanie (dokumentárny štýl), ale aj o jedno z prekvapení toho roku. Elysium je opäť sci-fi, ktoré nielen že bude Blompamp režírovať, ale napísal k nemu aj scenár, takže moje očakávania od tohto filmu sú vysoké. K hercovi Sharltovi Copleymu, ktorý hral hlavnú úlohu aj v Districte 9, sa pridajú Matt Damon a Jodie Foster, takže aj po hereckej stránke je sa na čo tešiť. Obzvlášť sa teším na zápornú úlohu v podaní Copleyho.
7. Sin City: A Dame to Kill For
Sin City (2005) je podľa mňa parádna neo-noirová pecka. Frank Miller vie písať komiksy o tom svedčí nielen tento komiks ale aj 300 (sfilmovaná v roku 2006). Kto iný by lepšie vedel sfilmovať podobnú látku než Robert Rodriguez a Quentin Tarantino? Napriek tomu, že sa jednalo o tri rozdielne príbehy každý z nich zaujímavý príbeh (The Hard Goodbye, The Big Fat Kill a That Yellow Bastard), drsného hlavného hrdinu (Mickey Rourke, Clive Owen a Bruce Willis), nádhernú femme fatale (Jamie King, Brittany Murphy a Jessica Alba) a neľútostného záporáka (Elijah Wood, Michael Clarke Duncan a Nick Stahl). Pokračovanie má byť údajne prequelom a sequelom zároveň, takže to bude viac než zaujímavé. Som zvedavý, aké príbehy nás čakajú tentoraz. Frank Miller je však čo sa týka komiksov zárukou kvality, navyše scenár k filmu napísal spolu s Robertom Rodriguezom, ktorý bude film znovu režírovať, takže moje očakávania sú vysoké. Dúfam, že sa to jednotka aspoň vyrovná.
8. The Hobbit: The Desolation of Smaug
Tu si myslím, že netreba veľa hovoriť resp. písať. The Lord of the Rings: The Two Towers (2002) je podľa viacerých ľudí (vrátane mňa) "najslabším" dielom trilógie Pán prsteňov. Stihne podobný osud aj Hobbita? Ja som presvedčený, že nie. Myslím si, že Hobbit bude mať vzostupnú kvalitu a tým pádom bude druhý diel lepší ako prvý a preto aj moje očakávania sú vysoké a cítim vo vzduchu, že finále druhého dielu bude veľkolepé, tak ako to vie len Jackson.
Typ na článek byl úspešne odeslán!
Vitajte na našej stránke